Uvod

Odločba Sveta 2003/77/ES z dne 1. februarja 2003 o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo (finančne smernice)[1] .

Člen 2 te Odločbe Sveta določa, da Komisija vsakih pet let ponovno oceni delovanje in učinkovitost finančnih smernic ter predlaga morebitne primerne spremembe.

Po prvi reviziji leta 2007 je bila Odločba Sveta spremenjena 15. septembra 2008 (glej Odločbo Sveta 2008/750/ES[2]). Spremembe so bile večinoma tehnične narave in so zadevale pojasnitve nekaterih opredelitev, in sicer pojma zapadlosti obveznice, ki je bil spremenjen tako, da zajema opredelitev, ki se uporablja za s premoženjem zavarovane vrednostne papirje (ABS), opredelitev vrednostnih papirjev, ki jih izda ali za katere jamči država, ter opredelitev „dolga“, ki ga izdajo banke. Pravila za prodajo in ponovni odkup so bila posodobljena glede na tržne standarde. Poleg tega so bile pojasnjene nekatere določbe v zvezi z bonitetnimi ocenami, največja dovoljena zapadlost pa se je podaljšala za šest mesecev, da se upoštevajo spremembe v vzorcih izdajanja držav članic EU. Končno, nekatere določbe o računovodstvu so bile posodobljene tako, da odražajo prehod na mednarodno sprejeta računovodska pravila za celotno Komisijo.

V tem poročilu se ocenita delovanje in učinkovitost finančnih smernic za petletno obdobje 2008–2012.

Delovanje in učinkovitost finančnih smernic za petletno obdobje 2008–2012

V skladu z Odločbo Sveta št. 2003/77/ES, kakor je bila spremenjena z Odločbo Sveta 2008/750/ES, Komisija upravlja sredstva ESPJ v likvidacijskem postopku, tako „da je po potrebi vedno na voljo njihova zadostna količina, pri čemer pa je treba dolgoročno še vedno poskrbeti za čim večjo donosnost ob visoki stopnji varnosti in stabilnosti.“ (točka 3 Priloge k Odločbi Sveta 2003/77/ES)

Z vidika teh ciljev so bile finančne smernice uspešne v petletnem obdobju 2008–2012, kljub težavnemu tržnemu okolju, povezanem z globalno in dolžniško krizo.

Kljub precejšnjemu poslabšanju stanja na finančnih trgih v zvezi s sredstvi, ki se upravljajo, ni prihajalo do neplačil (podatki iz junija 2012), prav tako je bil donos portfelja zadovoljiv. Zlasti v obdobju med 1. januarjem 2008 in 30. junijem 2012 je portfelj zagotovil skupen donos 19,5 % ali letno povprečje 4 % iz visokokakovostnega portfelja z nizkim tveganjem. Podrobnosti o sestavi portfelja so navedene v Prilogi.

Zato se kapital iz portfelja ni le ohranil, ampak tudi povečal. Tržna vrednost portfelja na dan 30. junija 2012 je znašala 1,74 milijarde EUR, 31. decembra 2007 pa je znašala 1,46 milijarde EUR.

V obdobju iz revizije je portfelj prejemal prispevke iz novih držav članic v višini 152,28 EUR, medtem ko je zagotovil skupno 229 milijona EUR za nadaljevanje raziskav v sektorjih, povezanih z industrijo premoga in jekla, kot je bilo predvideno v Odločbi Sveta 2003/77/ES.

Med ocenjevalnim obdobjem so obstoječe finančne smernice zagotavljale učinkovito podlago za preudaren okvir za upravljanje sredstev in obvladovanje tveganj, ki se nenehno pregleduje in prilagaja razvoju na trgu in industrijskim standardom.

Spoštovanje okvira Komisije za obvladovanje tveganja je pod stalnim nadzorom posebne službe za obvladovanje tveganja, ki je neodvisna od upraviteljev sredstev ter poroča neposredno višjemu vodstvu.

Poleg obstoječega okvira za spremljanje in nadzor tveganj, so predmet rednih notranjih in zunanjih revizij tudi sistemi in postopki za obvladovanje tveganja in upravljanje sredstev. Zasebni zunanji revizorji niso odkrili nobenih težav v zvezi z upravljanjem sredstev in pristopom k obvladovanju vpliva krize. Poleg zasebnih zunanjih revizorjev upravljanje ESPJ i.L. redno revidira tudi Evropsko računsko sodišče. Ta poročila ne vsebujejo nobenih priporočil v zvezi s finančnimi smernicami ESPJ i.L.

Sklepne ugotovitve

Na podlagi zgoraj navedenega Komisija meni, da ni nobene potrebe za spremembo trenutnih finančnih smernic. Skupaj z okvirom Komisije za obvladovanje tveganj, ki se nenehno pregleduje in po potrebi prilagaja, so se trenutne finančne smernice izkazale za uspešne v obdobju, zajetem v pregled. Portfelj je imel skupno pozitiven donos, ki je primerljiv s tržnim referenčnim merilom ter se je dolgoročno izkazal za varnega in stabilnega.

PRILOGA

Priloga 1.a – Struktura portfelja dne 30.6.12 || ||

|| || ||

|| Koda podjetja: ESPJ ||

|| || ||

|| || ||

a) STRUKTURA PORTFELJA DNE 30/06/12 ||

|| || ||

Portfelj || Tržna vrednost od tega obračunane obresti || Tržna vrednost z obračunanimi obrestmi || 30/06/2012

Obveznice || 1 454 273 591 || 1 476 771 277 || 85 %

Vmesni seštevek – obveznice || 1 454 273 591 || 1 476 771 277 || 85 %

Gotovina (glej preglednico c) || 262 339 281 || 262 339 281 || 15 %

SKUPAJ || 1 716 612 872 || 1 739 110 558 || 100 %

|| || ||

b) TRAJANJE PORTFELJA || ||

|| Trenutno 30/06/12 || ||

Spremenjeno trajanje || (2,62*) || ||

2,24 || ||

(*) samo obveznice || || ||

|| || ||

c) GOTOVINSKA STRUKTURA || ||

|| Trenutno 30/06/12 || ||

Vloge na denarnem trgu || 261 800 000 || ||

Obračunane obresti || 209 468 || ||

Nostro računi* || 329 813 || ||

SKUPAJ || 262 339 281 || ||

|| || ||

Priloga 1.b – Struktura portfelja z dne 31.12.2008 || ||

|| || ||

a) STRUKTURA PORTFELJA DNE 31/12/08 ||

|| || ||

Portfelj || Tržna vrednost od tega obračunane obresti || Tržna vrednost z obračunanimi obrestmi || 31/12/2008

Obveznice || 1 431 863 320 || 1 463 674 511 || 93 %

Vmesni seštevek – obveznice || 1 431 863 320 || 1 463 674 511 || 93 %

Gotovina (glej preglednico c) || 106 935 595 || 106 935 595 || 7 %

SKUPAJ || 1 538 798 915 || 1 570 610 106 || 100 %

|| || ||

b) TRAJANJE PORTFELJA || ||

|| Trenutno 31/12/08 || ||

Spremenjeno trajanje || (3,99*) || ||

3,72 || ||

(*) samo obveznice || || ||

|| || ||

c) GOTOVINSKA STRUKTURA || ||

|| Trenutno 31/12/08 || ||

Vloge na denarnem trgu || 100 600 000 || ||

Obračunane obresti || 243 897 || ||

Nostro računi* || 6 091 697 || ||

SKUPAJ || 106 935 595 || ||

Priloga 2.a-Struktura obvezniškega portfelja dne 30.6.2012

Priloga 2.b-Struktura obvezniškega portfelja dne 31.12.2008

[1] UL L 29, 5.2.2003, str. 25.

[2] Odločba Sveta 2008/750/ES z dne 15. septembra 2008 o spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo (UL L 255, 23.9.2008, str. 28).